Challenger 2

**FV4034 Challenger 2** je britanski glavni borbeni tenk (MBT) kojeg trenutno koriste vojske Velike Britanije i Omana. Projektovala ga je britanska kompanija Vickers Defence Systems, a proizvodila kompanija Alvis Vickers. Proizvođač ga reklamira kao "*najpouzdaniji svjetski glavni borbeni tenk*" U januaru 2008. službeno je izneseno da su samo dva Challengera 2 oštećena u borbi, dok je jedan uništen u "friendly-fire" incidentu.

Challenger 2 je napravljen na temelju opsežne rekonstrukcije Challengera 1, prethodnog glavnog borbenog tenka. Nasljednik koristi osnovni trup i auto dijelove svojeg prethodnika, dok su sve ostale komponente nove. Manje od 5% komponenti je izmjenjivo. Tenk je korišen u operacijama u BiH, na Kosovu i Iraku. Tokom invazije na Irak 2003. godine, britanski Challenger 2 tenkovi nisu pretrpjeli gubitke.

## Historija 
Challenger 2 je treći britanski tenk koji koristi to ime. Prvi je bio A30 Challenger, tenk iz 2. svjetskog rata s Ordnance QF 17 topom. Drugi je Challenger 1 koji je poznat po operacijama tokom Zalivskog rata, dok Challenger 2 predstavlja treći tenk s tim imenom.

Komapnija Vickers Defence Systems (kasnije Alvis Vickers, danas BAE Systems) je 1986. započela s razvojem nasljednika Challengera 1, kao privatnim projektom kompanije. Kasnije je Vickers britanskom ministarstvu obrane formalno prenio svoje planove za razvoj Challengera 2. Ministar obrane George Younger najavio je da će s Vickersom potpisati ugovor vrijedan 90 milijona GBP kako bi kompanija razvila demonstracijsko vozilo. Dogovor je sklopljen u januaru 1989. godine. Razvoj demonstracijskog vozila je podijeljen u tri vremenska perioda: septembar 1989., mart 1990. i septembar 1990. U zadnjem periodu Vickers je razvio 11 ključnih kriterija za projekt tenka.

Vozila Titan i Trojan koja su razvijena na temelju Challengera 2 prikazana su javnosti u novembru 2006. Sa 66 takvih vozila opskrbljeni su Kraljevski inžinjerci, a ukupna vrijednost je iznosila 250 miliona GBP.

## Opis 
### Naoružanje 
mini|250px|desno|Challenger 2 tenkovi britanske jedinice Royal Scots Dragon Guards tokom zajedničke vježbe pucanja u iračkoj Basri
Challenger 2 je opremljen sa 120&nbsp;mm topom L30A1, nasljednikom topa L11 koji se primjenjivao na tenkovima Chieftain i Challenger 1. Top je stabiliziran, a kupolu i top pokreće elektromotor. Kupoli je potrebno 9 sekundi za okretanje od 360 stepeni.
Britanska vojska koristi HESH granate koje imaju domet do 8&nbsp;km te su veoma učinkovite u gađanju građevina i lakih oklopnih vozila.
Challenger 2 ukupno koristi projektile L27A1 (poznati i kao CHARM 3), L31 HESH (kumulativno-razorna granata) i L34 (granata s bijelim fosforom), ovisno o situaciji.
Kao sekundarno naoružanje, tenk koristi mitraljeze L94A1 (smješten lijevo od cijevi topa) i L7 (prstenasto montiran na kupoli), obje s kalibrom od 7,62&nbsp;mm. Mitraljezi imaju kapacitet od 4.200 metaka.

Challenger 2 je opremljen najsavremenijim SUP-om koji mu omogućava pucanje iz pokreta uz veliku vjerojatnost pogađanja cilja prvom granatom. SUP sadrži sve najvažnije dijelove: termoviziju, laserski daljinomjer, balistički računar i elektroničke panoramske sprave s termovizijom koja omogućuje otkrivanje mete noću i u teškim vremenskim uvjetima.

#### SUP i nišan 
Digitalno upravljanje sistemom paljbe putem računara razvila je kanadska kompanija *General Dynamics*. Sistem se sastoji od dva 32-bitna procesora s MIL STD1553B podatkovnom sabirnicom te ima kapacitet da upravlja još jednim sistemom, npr. informacijskim sistemom kontrole na bojnom polju.

Komandir ima mogućnost panoramskog pogleda pomoću ugrađenog SAGEM VS 580-10 s laserskim daljinomjerom. Raspon elevacije iznosi od +35° do -35°. Komandir tenka je opremljen i s osam periskopa s pogledom od 360°.

Termovizija i optika za artiljeriju imaju mogućnost rada po noći, a slika se prikazuje na monitoru. Laserski daljinometar ima domet od 200 m do 10&nbsp;km. Vozač je opremljen s pasivnim periskopom za noćnu vožnju.

### Zaštita 
Challenger 2 jedan je od najboljih oklopom zaštićenih tenkova na svijetu. Kupola i trup su zaštićeni s drugom generacijom Chobham oklopa (poznat kao Dorchester ili sendvić oklop) dok su detalji oklopa tajni. Javnosti da je Chobham oklop jak kao dva čelična oklopa. Kao dodatnu zaštitu, tenk koristi ERA (eksplozivno-reaktivni) oklop. U kupoli se nalazi sistem atomsko-biološko-hemijske (ABH) zaštite, dok se na obje strane kupole nalazi po pet L8 izbacivača dimnih zavjesa. Također, tenk može napraviti dim ubrizgavanjem dizelskog goriva u ispušni sistem.

### Pogon 
*motor: Dizelski motor Perkins CV-12 zapremine 26 litara i snage 1.200 KS (890&nbsp;kW).
*mjenjač: David Brown TN54 (šest brzina za naprijed i dvije za unatrag).
*ovjes: druga generacija hidropneumatskog ovjesa.
*max. brzina: 60&nbsp;km/h (cestovna brzina); 40&nbsp;km/h (cross-country brzina)
*domet: 450&nbsp;km (cesta); 250&nbsp;km (cross-country)

### Posada i smještaj 
Britanska vojska je prilikom projektovanja tenka zadržala vlastiti zahtjev za četiri člana posade (komandir, nišandžija, punjač i vozač) nakon analize rizika od ugradnje automatskog punjača. Analiza je pokazala da je u slučaju mehaničkog kvara potrebno mnogo vremena za njegov popravak. Kao i svaki britanski tenk (počevši od Centuriona), i Challenger 2 ima ugrađen kotlić za kuhanje vruće vode koja se koristi za pripremu čaja, drugih toplih napitaka ili toplih jela u vrećici. To je jedna od jedinstvenih značajki britanskih vozila.

## Operativna upotreba 
mini|250px|desno|Manevri Challengera 2 u britanskoj vojnoj bazi Salisbury Plain
Challenger 2 korišten je u mirovnim misijama u BiH i na Kosovu prije nego što je 2003. tokom invazije na Irak prvi puta korišten i u borbenim svrhama. Britanska 7. oklopna bridaga, dio 1. oklopne divizije je sa 120 Challengera 2 sudjelovala u operacijama oko iračkog grada Basre. Tenkovi su pružali vatrenu podršku britanskim snagama te su se pokazali odličnima. Mnogo prije početka invazije na Irak, na vježbama su uočeni problemi začepljenja filtera zraka s pijeskom, ali ti problemi su riješeni te nisu predstavljali problem u iračkoj pustinji.

U jednom slučaju tenk je napadnut s mitraljezima i bacačima granata. Vozačeva optika je oštećena dok su ostale optike oštećene prilikom komandirove naredbe za kretanje unatrag, kada je tenk upao u jarak. Challenger je direktno pogođen s osam sovjetskih RPG-7 i jednim francuskim protivtenkovskim projektilom MILAN. Posada je preživjela napad, tenk je dan na popravak, dok su najteža oštećenja bila na optici. Nakon svega šest sati popravka, tenk je ponovo stavljen u upotrebu. Drugi Challenger 2 uspio je "preživjeti" napad 70 sovjetskih RPG-7 projektila u incidentu pokraj Basre.

Britanska vojska je u Iraku pretrpjela još dva oštećenja Challengera te jedno uništenje tog tenka:

*friendly fire incident  - 25. marta 2003. je jedan Challenger 2 u Basri pogrešno pogodio drugog Challengera 2 zbog pogrešne procjene da se radi o neprijateljskom tenku prilikom bočnog manevra. Tenk je s HESH projektilom napravio vruće fragmente koji su drugom Challengeru uzrokovali eksploziju streljiva, uništivši pritom tenk i ubivši dva člana posade. To je jedini Challenger 2 koji je totalno uništen u operacijama.
*august 2006. - vozač Challengera 2 je izgubio tri prsta kada je tenk napadnut s projektilom RPG-29 koji je probio ERA oklop, tokom sudjelovanja u operaciji u iračkom al-Amarahu.
*6. aprila 2007. - u Basri je oštećen tenk pomoću improvizirane eksplozivne naprave. Vozač je izgubio nogu dok je još jedan vojnik lakše ozlijeđen.

Kako bi se spriječila mogućnost ponavljanja ovakvih incidenata, Challenger 2 je nadograđen s novim pasivnim oklopnim paketom koji uključuje niz izmjena.

## Nadogradnje i verzije 
### Challenger LIP 
Challenger LIP (eng. Challenger Lethality Improvement Programme) je program poboljšanja kojime se postojeći top L30A1 na Challenger tenkovima zamijenjuje sa 120&nbsp;mm glatkocijevnim topom Rheinmetall L55 kojeg trenutno koristi njemački tenk Leopard 2A6. Upotreba ove cijevi omogućava tenku da koristi streljivo NATO standarda razvijeno u Njemačkoj i SAD-u. To streljivo omogućuje više smrtonosne kinetičke energije prilikom penetracije u oklop. S druge strane to streljivo nije toliko politički kontroverzno i ekološki neprihvatljivo kao streljivo sa osiromašenimn uranom.
Proizvodne linije takvog 120&nbsp;mm streljiva u Velikoj Britaniji bit će zatvorene za nekoliko godina, tako da se danas koristi streljivo namijenjeno starijoj cijevi L30A1.

Jedan Challenger 2 tenk bio je opremljen s L55 topom te je podvrgnut testiranju u januaru 2006. Testiranja su potvrdila da je njemačko streljivo DM53 učinkovitije od CHARM 3 streljiva s osiromašenim uranom.

Na temelju LIP programa promijenjeno je skladištenje streljiva i rukovanje njime. Od ostalih poboljšanja, to je i regenerirani sistem ABH zaštite.

### Challenger 2E 
Challenger 2E je izvozna verzija tenka. Dodan mu je novi SUP koji uključuje dnevnu SAGEM MVS 580 termalnu optiku za komadira i sličnu SAGEM SAVAN 15 optiku za topnika, oboje s ugrađenim laserskim daljinometrom. Postoji servo upravljanje postojećim arsenalom tenka koje se može namjestiti na komandirovu optiku, čineći ga tako neovisnim od kupole.

Ugrađen je i snažniji poprečno postavljeni dizelski motor MTU MT 883 snage 1.100&nbsp;kW (1.500 KS). Motor je izrađen u kombinaciji s automatskim mjenjačem Renk HSWL 295TM.
Tenk ima ugrađen filtrirajući usisni klima sistem koji se pokazao značajnim prilikom korištenja u pustinji. Slobodan prostor u trupu može se koristiti za postavljanje streljiva ili goriva, čime se domet tenka povećava do 550&nbsp;km.

BAE Systems je 2005. najavio da će se zaustaviti daljnji razvoj i izvoz Challengera 2E. Razlog tome bio je britanski neuspjeh da se taj tenk 2002. godine proda grčkoj vojsci. Na javnom konkursu je pobijedio njemački tenk Leopard 2.

### CRARRV 
mini|200px|desno|CRARRV oklopno inžinjersko vozilo
CRARRV (eng. Challenger Armoured Repair and Recovery Vehicle) je oklopno vozilo projektovano za popravak oštećenih tenkova na terenu. Koristi Challengerov trup te ima pet mjesta, iako obično prevozi tročlanu posadu sastavljenu od Kraljevskih elektro-mehaničkih inžinjeraca. Preostala dva mjesta u vozilu namijenjena su privremenim putnicima (npr. onima iz oštećenog tenka).

Veličina i karakteristike inžinjerskog vozila su identične glavnom borbenom tenku, ali je umjesto naoružanja opremljen sa sljedećom opremom:

*glavno vitlo s potiskom od 54 tone (može potegnuti do 100 tona koristeći uključeni kolutur i sidrenu tačku na vozilu) i malo vitlo koje pomaže uvođenju glavnog kabla.
*Atlas dizalica sposobna za podizanje tereta težine 6,5 tona na udaljenost od 4,9 metara (dovoljno za podizanje motora Challengera 2).
*s ciljem poboljšanja fleksibilnosti Challenger inžinjersko vozilo je sposobno prenjeti jedan motor potreban Challenger 2 tenku ili Titan i Trojan vozilima. Umjesto motora vozilo može prenjeti dva Warrior pogonska agregata.
*bagerska kašika.
*veliki komplet teškog alata primjenjivog za popravak tenkova, uključujući alat koji koristi komprimirani zrak te aparaturu za zavarivanje.
mini|210px|desno|Pontonski most Titan
### Titan 
Titan je kombinacija oklopnog vozila i pontonskog mosta koji se temelji na podvozju Challengera 2 te će zamijeniti slično starije vozilo Chieftain Armoured Vehicle Launched Bridge (ChAVLB). Titan je uveden u službu 2006. s 33 vozila koja su dodijeljena Kraljevskim inžinjercima. Titan može prevoziti 26 metara dugi most ili dva mosta dužine 12 metara.

### Trojan 
Trojan je borbeno inžinjersko vozilo koje je projektovano da zamijeni postojeće vozilo Chieftain AVRE (ChAVRE). Koristi šasiju Challengera 2 te bagersku kašika. Vozilo je kao i Titan projektovano za obavljanje uslužnih poslova.

## Operativna historija 
### Mirovne misije na Balkanu 
Prva operativna raspoređivanja tenkova Challenger 2 bila su u sklopu mirovnih operacija u Bosni i Hercegovini i na Kosovu.

### Rat u Iraku 
Challenger 2 je prvi put upotrijebljen u borbi u martu 2003. godine tokom invazije na Irak. Ukupno 120 tenkova iz sastava 7. oklopne brigade, dijela 1. oklopne divizije, učestvovalo je u operacijama u području Basre. Tenkovi su intenzivno korišteni tokom opsade grada, pružajući vatrenu podršku britanskim snagama i uništavajući iračke tenkove, uglavnom tipa T-54/55.

Tenkovi raspoređeni u Iraku bili su dodatno prilagođeni pustinjskim uslovima kako bi se otklonili problemi uočeni tokom vježbe Saif Sareea II u Omanu 18 mjeseci ranije. Ugradnja pješčanih filtera i drugih modifikacija, provedenih kroz hitne operativne zahtjeve, značajno je poboljšala operativnu dostupnost tenka.

Tokom invazije na Irak 2003. godine, tenkovi Challenger 2 nisu pretrpjeli gubitke uslijed neprijateljske vatre. U jednom urbanom okršaju, jedan Challenger 2 bio je napadnut mitraljezima i raketnim bacačima (RPG). Oštećen je vozačev nišan, a prilikom pokušaja povlačenja tenk je izgubio gusjenice i završio u jarku. Posada je ostala nepovrijeđena i zaštićena unutar tenka, koji je nakon popravki vraćen u operativnu upotrebu šest sati kasnije.

Dana 25. marta 2003., došlo je do incidenta prijateljske vatre u Basri, kada je jedan Challenger 2 iz sastava borbene grupe Black Watch greškom otvorio vatru na drugi Challenger 2 iz sastava Queen’s Royal Lancersa. Drugi projektil tipa HESH pogodio je otvoreni poklopac komandirovog otvora, usmrtivši dva člana posade. Nastali požar je zapalio municiju, što je dovelo do uništenja tenka. Ovo je bio prvi Challenger 2 izgubljen u borbenim operacijama.

Dana 6. aprila 2007., u Basri je improvizovana eksplozivna naprava (IED) s kumulativnim punjenjem probila donji dio tenka, pri čemu je vozač izgubio nogu, a jedan vojnik lakše povrijeđen. Kako bi se smanjio rizik od ovakvih incidenata, tenkovi Challenger 2 su unaprijeđeni novim pasivnim oklopnim paketima, uključujući dodatni oklop izraelske kompanije Rafael Advanced Defense Systems. Prilikom raspoređivanja u operacijama, tenkovi se standardno dovode na nivo Theatre Entry Standard (TES), koji obuhvata niz nadogradnji oklopa i sistema naoružanja.

### Operacija Cabrit 
Od 2017. godine, Ujedinjeno Kraljevstvo redovno raspoređuje tenkove Challenger 2, zajedno s borbenim vozilima pješadije Warrior, u Estoniju u okviru Operacije Cabrit. Dvije eskadrile tenkova čine dio britanskog doprinosa NATO-ovoj multinacionalnoj borbenoj grupi u sklopu ojačanog prednjeg prisustva u baltičkim državama.

## Korisnici 
*: Britanska vojska koristi 408 Challenger 2 tenkova.
*: Kraljevska vojska Omana koristi 38 Challenger 2 tenkova.

## Reference 
Kategorija:Britanski tenkovi